David Johnstone

David Johnstone

## Megjelenése

David külsőleg szinte semmit sem változott a klubnál eltöltött öt év alatt. Hosszú sötétbarna haját, hol felkötve, hol teljesen szélnek eresztve hordja és a legtöbbször egy-két centis borostát hagy magának. 2022-es év elején hirtelen megromlott a látása, így először csak kontaktlencsét, később már szemüveget hord folyamatosan, közelre még lát, a közepes méretű betűket el tudja olvasni, azonban szemüveg nélkül távolra szinte csak pacákat lát. Teste tele van tetoválásokkal, illetve két, nagyon jól látható sebhelye is van, az egyik az oldalán egy szúrás nyom, a másik a jobb vállán egy heg, ami egy lövöldözésből maradt vissza.

## Jelleme

David egy szív ember, legtöbb döntését az adott szituációban megtalálható érzelmei miatt hozza, kevésszer hagyatkozik az eszére. Idegenekkel leginkább közömbös és sokszor az első pár mondat után véleményt alkot valakiről ami nehezen és csak kemény külső ráhatás után változik benne. Ismerőseivel, barátaival teljesen barátságos és védelmező. A mindennapi életben nyugodt természet, kevés dolog tudja elpattintani a fejében a rugót. A dolgait megtervezi, nem szeret a láthatatlanba rohanni, viszont, ha valami olyan esemény történik, ahol az a bizonyos rugó elszabadul, David egy kitörő vulkánná alakul át. Ilyenkor nem bírja a tétlenséget, inkább csak belerohanna mindenbe, csak tegyen valamit és az érzelmei teljesen felülkerekednek az eszén, kevés dolog tudja ezt kiváltani belőle.

A klub felé ritkán mutatja ki, de romantikus alkat és a partnere felé szinte teljesen nyitott. Fontos számára a külső elismerés és emiatt nagyon sokat teper, illetve igényli, hogy legyen mellette valaki, nem bírja hosszú távon a magányt.

## Előélete

1990 karácsonyának reggelén született, Írországban, ahol a szülei a téli vakációt töltötték. Ikertestvére Sam után negyed órával jött a világra. A négy Johnstone testvér közül David a legfiatalabb, az ikerpárnak van egy bátyja és egy nővére akik négy, illetve két évvel idősebbek. A hat tagú család az Idaho-i Boise városában éltek és az ikrek is itt nevelkedtek. Kettős állampolgár, anyai részről ír míg apai részről amerikai ( angol ) felmenőkkel rendelkezik. Anyai nagyszüleinél hét éves koruktól egészen a középiskola elvégzéséig az összes nyarat eltöltötték, így teljesen ismeri az ír életérzést és az ottani kultúra elemeit.

Testvéreivel jó kapcsolatban voltak, de legnagyobb kötődése, talán egyértelműen, Sam-hez kötötték. Szinte minden dologba együtt vágtak bele és egész életükben ott voltak egymásnak.

## A fiatal halál

Tizenhárom éves korukban az ikreknek volt egy kisebb baráti "bandájuk" ahol összesen heten voltak. A legszorosabb barátságban itt David az egyik évfolyamtársnőjével volt, Mia-val. Míg a banda szépen lassan az évek során, költözések, rossz kapcsolatok, csínytevések és egyéb külső hatások miatt szétbomlott, addig Sam-Mia-David triumvirátus hosszasan fennmaradt.

Az egész barátságban a törés akkor következett el, amikor is már a fél úton a húszban járó fiatalok elmentek egy házibuliba, ahol a szórakozás után este kifele jövet, egy részeg srác elgázolta Mia-t, aki ott a helyszínen a két srác szeme láttára szörnyethalt. Ez az esemény mind kettejük életét teljesen megváltoztatta, Sam depresszióba esett, aminek nyomait még a mai napig viseli, David-et pedig több mint tíz évig, visszatérő rémálmok karcolták. A halál feldolgozása nehezen ment a fiatalnak és attól a ponttól már nem tudott úgy nézni a szeretett kisvárosára mint azelőtt, muszáj volt megindulnia.

## Bezárva egy szabad élet reményében

A család, bár jó körülmények között élt és megengedhették volna maguknak David új hobbijának finanszírozását, ő ezt nem akarta elvállalni. A srác beleszeretett a motorozásba, amikor is egy régi barátja elvitte őt pár körre. Érezte benne a szabadságot, az illatok mélységét, a táj szépségét, az idő mintha csak megállt volna, mintha minden gond, addig míg forog a kerék csak az ágy alá söpört piszok lenne. Neki ez kellett!

Elkezdett dolgozni és sok féle helyen kipróbálta magát. Sohasem érdekelte igazán a pénz, nem nagyravágyó, de ezen céljáért teljesen átváltozott és négy év alatt olyannyira összeszedte magát, hogy vásárolt egy Harley Davidson-t, amit elkezdett átalakítani. A jármű szerelés alapjait még Boise egyik telepén tanulta, ahol a munka után, sőt néha közben a saját kis motorja csinosítgatásán dolgozott.

Hosszú évek során és monoton gyári melók, idegesítő munkatársak, piszkos dolgok után végre a kezében foghatta a gyümölcsöt amit termelt, egy motor ami fel volt készítve bármilyen útra és a megfelelő pénzösszeg, hogy az országban ne legyen problémája.

## Az új lehetőség

- Felöltés alatt -

David és Norah a Belfast-ban.David a motoros felszerelésében.David és Sam az utcán.
## Érdekességek

* Több tetoválás is borítja a testét, aminek egytől egyig jelentősége van.
	+ A hátán van egy közös tetoválása Sam-el, egy két egymásba érő háromszög.
	+ A hátán egy női csontváz van, ami Mia képe alapján lett felvarratva, szimbolizálva ezzel, hogy a múltat a háta mögött akarja hagyni.
	+ A bal karja tele van minimalista mintákkal, amik az életében fontos pillanatokat jelölnek.
	+ A jobb karján egy szárny van, ami a szabadságát jelöli.
	+ Mellkasa jobb oldalán van egy koponya és egy női arc, amit szerelmi bánatból varratott.
	+ Bal oldalán van egy szív, ami arra utal, hogy mennyire fontos számára a szeretet.